Shigenobu Okuma
Shigenobu Okuma var en japansk politiker og minister.
Som en af de første japanere studerede Okuma engelsk, og han blev stærkt inspireret af engelsk parlamentarisme. Okuma sad i regering som økonomisk ansvarlig fra 1869 til 1881. I 1882 grundlagde han det private universitet Waseda og sit eget parti, Rikken Kaishinto (Progressive Parti), en forløber for Minseito. Okuma var fra 1888 flere gange udenrigsminister samt premierminister i 1898 og i 1914-1916.